टाइम8 ,भेरगाव, आगष्ट 26 : बड’फा उपेन्द्र नाथ ब्रह्मनि दैदेन्नायाव आलादा बड’लेण्ड रायजोनि थाखाय सोमावसारनाय समाव जिवै-माहामै बाहागो लानाय आगुनि भलिन्टियार्स फर्स मावथिफोरा फैबाय थानाय बिटिसि बिसायख’थिआव प्रमद बर’ दैदेन्नाय इउपिपिएल दोलोखौ मदद होनायनि थांखि लादों৷ भेरगाव जिला बारग’ बड’लेण्ड फाइटार आफादनि आफादगिरि सुभाॺ बसुमतारिनि आफाद सामलाइनायाव खुंनाय मेलाव इउपिपिएलनि मिरु सोद्रोमा समल दैमारिआ बिटिआरनि गासै दफाफोरनि बागै गुवारै बिजिरनानै मानो सोलायनाय नांगौ आरो थांनाय 17 बोसोराव हाग्रामा महिलारि दैदेन्नाय बिपिएफ सोरखारा बर’ हारिनि राव,सोलोंथाय,समाजारि,रांखान्थि जौगानायनि थाखाय मानो मोनसेबो अरायजोर मावथांखि लानो हायासै बिनि फारसेबो नोजोरबोना बिबुंथि लाखियो। बेफोरखौ मावफुंनो हायैनि थाखायनो बिपिएफ सोरखारा फेलें जादों होन्नानै मख’यो৷